fr hu hu hu hu hu hu hu hu hu hu fr hu hu hu hu hu fr hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu
nyelvtanár, Radnóti Miklós felesége (1912–2014)
Radnóti Miklósné Gyarmati Fanni (Budapest, 1912. szeptember 8.[1] – Budapest, 2014. február 15.) magyar nyelvtanár,[2] oktató, férje, Radnóti Miklós hagyatékának rendezője, őrzője, közrebocsátója.
2014. február 15. (101 évesen)
Dr. Gyarmati (Guttmann) Dávid Dezső (1873–1941)[3] országgyűlési gyorsíró és Weisz Aranka leányaként született. 14 éves korában ismerte meg Radnóti Miklóst, akivel 1935. augusztus 11-én kötött házasságot Budapesten, a Terézvárosban,[4] s a Pozsonyi út 1. számú házban béreltek lakást.
Gyarmati Fanni és Radnóti Miklós levelezése ma már forrásértékű dokumentum, levelezésük Radnóti Miklós szegedi egyetemi éveire és munkaszolgálatainak idejére esik.[5]
Férje halála után a nyilvánosságtól visszavonultan gondozta Radnóti hagyatékát, illetve a Színház- és Filmművészeti Főiskola tanára lett: versmondást, francia és orosz nyelvet tanított. Sosem ment többé férjhez, özvegységét csaknem hetven évig őrizte.
A nyilvánosságtól elzárkózott, csupán a Népszabadságnak adott interjút 1962. január 21-én, melyben többek között úgy nyilatkozott, hogy "a fasizmus elnyelte az életünket". Rádióban, televízióban nem szerepelt.[6] Radnótiról nem írt, valamint a férje nevét felvevő intézmények ünnepségein sem jelent meg, csupán a hagyatékhoz kapcsolódó ügyek intézésével foglalkozott.[7]
Több évtizedes oktatói munkásságáért és Radnóti Miklós hagyatékának közrebocsátásáért 2009 decemberében A Magyar Köztársasági Érdemrend középkeresztje kitüntetést vehette át Sólyom László köztársasági elnök megbízásából Hiller István oktatási és kulturális minisztertől. Hajlott korára való tekintettel (97 éves volt ekkor) Hiller István Gyarmati Fanni lakásán adta át a kitüntetést.[8] E lakás még mindig ugyanaz a lakás, amelyben férjével, Radnóti Miklóssal élt, még mindig kint van a lakáson férjének, Dr. Radnóti Miklósnak a névtáblája. 99. születésnapján a Kohányi Társaság köszöntötte 9 szál sárga rózsával (a sárga rózsa Gyarmati Fanni kedvenc virága), s egyben a Kohányi Társaság örökös tiszteletbeli tagjának jelölték Gyarmati Fannit tekintettel arra, hogy mindaz a humanizmus, amelyet Radnóti Miklós költészete és a hozzá hű feleség képvisel, egyezik a Kohányi Társaság eszményeivel.[9]
1999-ben a XIII. kerület,[10] majd 2005-ben Budapest díszpolgára lett kiváló pedagógiai munkásságáért, valamint Radnóti Miklós életművének, irodalmi hagyatékának gondozásáért és őrzéséért.[11]
Gyarmati Fanni 100 éves: köszöntő
Radnóti Miklós: Napló; sajtó alá rend. Radnóti Miklósné, utószó, jegyz. Melczer Tibor, szöveggond. Melczer Tibor, Székely Sz. Magdolna; Magvető, Bp., 1989
Radnóti Miklós. Fényképek; összeáll. Bókay László; Osiris, Bp., 1999
Radnóti Miklósné Gyarmati Fanni: Napló, 1935–1946, 1-2.; sajtó alá rend. Ferencz Győző, Nagy Zsejke, jegyz., utószó Ferencz Győző; Jaffa, Bp., 2014
Árnyékban éles fény vagy. A Radnóti házaspár fényképei; vál., szerk., jegyz., utószó Krähling Edit; Jaffa, Bp., 2016
Különben magyar költő vagyok. Radnóti Miklós levelezése I.; sajtó alá rend. Bíró-Balogh Tamás; Jaffa, Bp., 2017
↑ Születési bejegyzése a Budapest VI. kerületi polgári születési akv. 2517/1912. folyószáma alatt. (Hozzáférés: 2019. október 12.)
↑ a Színház- és Filmművészeti Egyetemen
↑ Gyarmati Dávid halotti bejegyzése a Budapest VI. kerületi polgári halotti akv. 820/1941. folyószáma alatt. (Hozzáférés: 2019. október 12.)
↑ Budapest VI. ker. polgári házassági akv. 1389/1935. folyószám.
↑ Babus Antal: Radnóti Miklós kéziratos hagyatéka a Magyar Tudományos Akadémia Könyvtára Kézirattárában. [2010. február 15-i dátummal az eredetiből archiválva]. (Hozzáférés: 2012. április 5.)
↑ Elhunyt Radnóti Miklósné Archiválva 2014. február 23-i dátummal a Wayback Machine-ben Népszava, 2014. febr 15. 10:25
↑ Meghalt Radnóti Miklósné Index, 2014. 02. 15. 11:02
↑ Radnóti Miklósné magas állami kitüntetést kapott.. [2009. december 12-i dátummal az eredetiből archiválva]. (Hozzáférés: 2012. április 5.)
↑ Holokauszt Emlékközpont, 99 éves Radnóti Miklósné. [2012. március 26-i dátummal az eredetiből archiválva]. (Hozzáférés: 2012. április 5.)
↑ Átadták a Budapest Díszpolgára címet, a Pro Urbe és a Budapestért díjakat[halott link] – épülettár.hu, 2005. november 17.
Radnóti Miklós felesége, Fifi néni 97 éves[halott link]
Isten éltesse! Radnóti Miklósné Gyarmati Fanni ma ünnepli 100. születésnapját – delmagyar.hu, 2012. szeptember 8.
Meghalt Radnóti Miklósné (index.hu)
Irodalomportál • összefoglaló, színes tartalomajánló lap
Ez az életrajzi tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Gyarmati_Fanni&oldid=24699031”
Utoljára szerkesztve 2022. február 20., 01:05-kor
A lap utolsó módosítása: 2022. február 20., 01:05
A lap szövege CC BY-SA 3.0 alatt érhető el, ha nincs külön jelölve.